
	1.
	Noteikumu projekts
33. Lēmuma par augstskolas akreditāciju  pieņemšanai augstskola iesniedz centrā atbilstoši šo noteikumu 2.3. apakšpunktā minētajām vadlīnijām sagatavotu iesniegumu.
	Iebildums
Lūdzam nodrošināt, ka administratīvā lieta uz iesnieguma pamata tiek ierosināta atbilstoši Administratīvā procesa likumam vai šajos noteikumos noteiktām speciālajām normām, nevis atbilstoši vadlīnijām.
Piedāvātā redakcija
-
	Ilze Brazauska (TM)

	2.
	Noteikumu projekts
35. Studiju kvalitātes komisija lēmuma pieņemšanai var pieprasīt no augstskolām un citām institūcijām lēmumu pieņemšanai nepieciešamo papildu informāciju un apmeklēt augstskolu, tai skaitā augstskolas filiāles, lai izvērtējot augstskolas atbilstības novērtēšanas atzinumu, kvalitātes novērtēšanas kopīgo atzinumu, iepazītos ar faktiskajiem apstākļiem augstskolā.
	Iebildums
Lūdzam nedublēt un saskaņot normu ar Administratīvā procesa likuma 59.pantu, piem., uzskaitot informāciju, kas nepieciešama, lai pieņemtu attiecīgo lēmumu.
Piedāvātā redakcija
-
	Ilze Brazauska (TM)

	3.
	Anotācija (ex-ante)
1.1. Pamatojums
	Iebildums
Lūdzam anotācijā skaidrot noteikumu spēkā stāšanās nosacījumus. Vēršam uzmanību, ka to augstskolu un koledžu akreditācijai, kuras līdz 2027. gada 31. decembrim ir noslēgušas līgumu ar centru par iesaisti izmēģinājuma akreditācijas īstenošanā, piemēro Augstskolu likuma 8.7 panta un 9. panta noteikumus redakcijā, kas stājas spēkā 2028. gada 1. janvārī. Pirmšķietami noteikumi var stāties spēkā 2028.gada 1.janvārī, kad varēs piemērot minētās normas. 
Piedāvātā redakcija
-
	Ilze Brazauska (TM)

	4.
	Noteikumu projekts
1. Noteikumi nosaka prasības un kārtību augstskolu izmēģinājuma akreditācijai, tai skaitā atbilstības novērtēšanai, kvalitātes novērtēšanai un lēmuma par augstskolas  akreditāciju pieņemšanai.
	Priekšlikums
Aicinām anotācijā skaidrot kārtības atbilstību Administratīvā procesa likumam (t.sk. speciālo normu pieļaujamību).
Piedāvātā redakcija
-
	Ilze Brazauska (TM)



